มีรูปอยู่ในลิงก์ค่ะ อาการคือปกติไม่เจ็บ มีแต่คันอย่างเดียวถ้าไปโดนหรือลูบๆ อ่านเจอมาว่าอาจจะเป็นผิวหนังอักเสบหรือเป็นเชื้อรา แต่หนูไม่แน่ใจ เป็นมาประมาณ 2-3 วันแล้วค่ะ อยากถามว่าจะเป็นอะไรมากมั้ยคะ ซื้อยาตัวไหนมาทาดี ประมาณนั้นค่ะ ขอบค่ะรูป
สวัสดีค่ะ อาการมีแผลเป็นดวงๆ คันตรงบริเวณลานนมดังที่กล่าวมาและในรูปแนบที่ออกเป็นสีน้ำตาลไปแล้วนั้นนึกถึงว่าอาจจะรอยดำหลังการอักเสบ คืออาจมีการอักเสบใดๆที่อาจจะแดงมากกว่านี้มาก่อนหน้านี้ แต่ตอนนี้การอักเสบดีขึ้นแล้ว เปลี่ยนเป็นรอยดำโดยการอักเสบที่เกิดขึ้นบริเวณลานนมก็อาจเกิดได้จาก ผู้ที่ผิวหนังมีภาวะภูมิแพ้อยู่เดิม หรือเป็นผื่นผิวหนังอักเสบจากการแพ้สัมผัสสารที่แพ้ การระคายสัมผัส การติดเชื้อราหรือเชื้อแบคทีเรียก็เป็นไปได้ โดยการติดเชื้อราส่วนใหญ่มักจะไม่ค่อยเกิดตรงบริเวณลานนมได้บ่อยนัก ต้องขูดขุยไปยืนยันจึงจะบอกได้ในเบื้องต้นตอนนี้ที่น่าจะอยู่ในช่วงใกล้หายแล้ว อาจไม่ต้องทำอะไรเพิ่มเติมถ้าไม่คันมาก ใช้ครีมบำรุงทาให้ความชุ่มชื้นได้ รอยดำจะค่อยๆจางไปภายในประมาณ 3-6 เดือน แต่หากคันมากขึ้นเรื่อยๆ หรือผื่นลุกลาม ผื่นกลับมาแดงมากขึ้น ควรไปพบแพทย์เพื่อตรวจเพิ่มเติมและถ้าแพทย์สงสัยเชื้อราจริงจะมีการนำขุยจากผื่นไปตรวจเพิ่มเติมต่อไป